12/12/2017 | Administración LocalMunicipal
Monfero
Bases da convocatoria para a provisión en propiedade dunha praza de arquitecto/a polo sistema de oposición libre

A Xunta de Goberno local deste Concello, na sesión celebrada o 22 de novembro de 2017, acordou aprobar as bases reguladoras do proceso de selección dun funcionario de carreira, Arquitecto/a, incluído na oferta de emprego público do Concello do ano 2010, así como a convocatoria para a selección e provisión simultánea do citado persoal, que se publican deseguido: Constitúe a finalidade das presentes bases a regulación do proceso de selección da convocatoria para provisión en propiedade de dunha praza vacante de funcionario de carreira a media xornada que se inclúe na oferta de emprego público do ano 2010 (BOP n.º 221, do 19.11.2010, e DOG n.º 236, do 10.12.2010) do Concello de Monfero, e na súa corrección de erros (BOP n.º 191, do 06.10.2017, e DOG n.º 197, do 17.10.2017) coa seguinte descrición: Denominación: Arquitecto N.º prazas: unha (1) Tipo de persoal: funcionario de carreira Escala: Administración Especial Subescala: Técnica Superior Grupo: A Subgrupo: A1 Nivel: 26 Funcións: As descritas na relación de postos de traballo do Concello de Monfero en vigor en cada momento. A actual foi aprobada definitivamente polo pleno da Corporación na sesión celebrada o 11 de setembro de 2009, e relaciona as seguintes: Coordinación e dirección do servizo de planeamento urbanístico e da área de urbanismo, Elaboración de proxectos arquitectónicos municipais segundo requirimento da Alcaldía, Emisión de informes de expedientes de licencias urbanísticas e de actividades, Comprobación de inversións municipais, Control de licencias municipais de obras, Valoracións de terreos rústicos e urbanos así como de inmobles (xa teñan a consideración de bens de dominio público, patrimonial ou de particulares) cando sexa necesario, Disciplina urbanística e informes, e calquera outra relacionada co posto que lle encomende o seu superior xerárquico. Xornada: Posto a media xornada Para o non previsto nestas bases serán de aplicación a Lei 7/1985, do 2 de abril, reguladora das bases de réxime local; Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local; Lei 5/1997, do 22 de xullo, de administración local de Galicia; Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; Lei 30/1984, do 2 de agosto, medidas para a reforma da función pública; Lei 2/2015, do 29 de abril, do emprego público de Galicia; Real decreto 896/1991, do 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración local; supletoriamente o Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Lei 53/1984, do 26 de decembro, de Incompatibilidades do persoal ao servizo das Administracións Públicas; Lei 39/2015, do 1 de outubro, do Procedemento Administrativo común das Administracións Públicas; Lei 40/2015, do 1 de outubro, de Réxime Xurídico do sector público; Decreto 95/1991, do 20.03.1991, polo que se aproba o Regulamento de selección do persoal da Administración da Comunidade Autónoma de Galicia; Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade; e a relación de postos e traballo do Concello de Monfero aprobada polo Pleno da Corporación e publicada en forma, e demais normativa de aplicación.3.ª.–Sistema de selección. Oposición libre.4.ª.–Retribucións. As retribucións correspondentes á citada praza, fixadas na RPT do Concello de Monfero conforme ao establecido na lexislación vixente e concretadas e actualizadas no anexo de persoal do orzamento en vigor.5.ª.–Requisitos. Para ser admitido ás probas selectivas de acceso á nomeada praza de funcionario de carreira deberán reunir os seguintes requisitos, referidos todos eles á data na que termine o prazo de presentación de instancias: a) Ser español, nacional dun Estado membro da Unión Europea ou persoa incluída no ámbito de aplicación dos tratados internacionais celebrados pola Unión Europea e ratificados por España nos que sexa de aplicación a libre circulación de traballadores, nos termos establecidos polo artigo 57.1 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. Tamén poderán participar, calquera que sexa a súa nacionalidade, o cónxuxe, dos españois e dos nacionais de outros Estados membros da Unión Europea, sempre que non estean separados de dereito e a seus descendentes e aos do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. Os estranxeiros aos que se refire algún dos apartados anteriores relativos aos funcionarios, así como estranxeiros con residencial legal en España, poderán acceder como persoal laboral. b) Posuír a capacidade funcional para o desenvolvemento das tarefas habituais do posto ao que aspira, sen que se padeza enfermidade ou limitación física ou psíquica incompatible coas funcións do posto. A estes efectos establécese a igualdade de condición das persoas minusválidas cos demais aspirantes, non podéndose fixar, con carácter xeral, limitacións físicas ou psíquicas, agás nos casos nos que sexan incompatibles co normal desempeño do traballo correspondente, adaptándose polo tribunal selectivo as medidas e medios precisos para a realización das probas, de xeito que gocen da mesma igualdade de oportunidades que os demais participantes. Para esta fin, os aspirantes con minusvalía farán constar na súa instancia se precisan adaptación para as probas. A condición de minusvalía, o seu grao e a súa compatibilidade co exercicio das funcións da praza, acreditarase mediante certificación para o efecto expedida polo organismo competente. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das administracións públicas ou dos órganos constitucionais o estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional de outro Estado, no atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión do título universitario oficial de Arquitecto ou estar en condicións de obtelo na data en que remate o prazo de presentación de instancias, de acordo co que determina a Resolución do 14 de setembro de 2015, da Dirección Xeral de Política Universitaria (BOE 02/10/2015). No caso de titulacións oficiais non expedidas en España deberase estar en posesión, na mesma data do remate do prazo para presentar as instancias, da credencial ou documento que acredite a súa homologación ou convalidación, expedido pola “Subdirección General de títulos, convalidaciones y homologaciones” ou departamento competente do “Ministerio de Educación”, de conformidade co establecido no R. D. 967/2014, do 21 de novembro, e na Orde ECD/2654/2015.1. As instancias solicitando tomar parte no proceso selectivo, presentaranse, debidamente cumprimentadas, dirixidas á Alcaldía do Concello de Monfero, no modelo oficial ou normalizado que figura como anexo II destas bases, durante o prazo de 20 días naturais, contados dende o seguinte hábil ao da publicación do anuncio da convocatoria no BOE. Poderán presentarse no Rexistro Xeral do Concello, na Sede Electrónica (https://sede.monfero.es ou www.concellodemonfero.com) ou na forma prevista no artigo 16.4 da Lei 39/2015. Se consonte este precepto se presentara a instancia vía correo, deberá aparecer o selo da correspondente oficina de correos na devandita solicitude e comunicarase simultaneamente ao Concello: por fax ao número 981 793804 ou por correo electrónico á dirección correo@monfero. es. Noutro caso, só a data de inscrición da instancia no Rexistro Xeral do Concello será a que se teña en conta para todos os efectos. A instancia conterá, alomenos, os datos persoais do aspirante, seu enderezo para os efectos das notificacións e a denominación da praza convocada á que opta.2.–Á instancia acompañarase inescusablemente: a.–Fotocopia compulsada do DNI. b.–Fotocopia compulsada da titulación requirida. c.–Compromiso, en caso de ser proposto para o correspondente nomeamento como funcionario de carreira, de prestar xuramento ou promesa, no modo que prevé o Real decreto 707/1979, do 5 de abril. d.–Carta de pagamento ou xustificante acreditativo do pagamento dos dereitos de exame. Os dereitos de exame só serán devoltos aos que non fosen admitidos ás probas selectivas por non reunir os requisitos esixidos. e.–Copia compulsada do certificado ou título acreditativo de coñecemento da lingua galega CELGA 4 ou CELGA 5 OU CURSO DE PERFECCIONAMENTO, concedéndose validez soamente aos cursos ou titulacións homologados pola Dirección Xeral de Política Lingüística da Consellería de Educación Universitaria, para os efectos da exención prevista no exercicio correspondente. De acordo coa vixente ordenanza fiscal municipal da taxa por dereitos de exame, publicada no BOP Nº 134 do 14-07-2011 (poderá consultarse tamén na páxina web do Concello de Monfero, www.concellodemonfero.com), e sen prexuízo dos beneficios que se establecen nela, os dereitos de exame fíxanse en 80,00 euros. Rematado o prazo de presentación de solicitudes, a Alcaldía ditará resolución, no prazo máximo dun mes, pola que declarará aprobada a listaxe provisional de admitidos/as e excluídos/as. A dita resolución publicarase no Boletín Oficial da Provincia e no Taboleiro de Edictos da Casa do Concello. Na publicación farase constar, apelidos, nome e número do DNI, así como, se é o caso, as causas que motivaron a súa exclusión. Os aspirantes excluídos ou omitidos nas ditas relacións disporán dun prazo de dez (10) días hábiles contados a partir do seguinte ao da publicación da resolución no BOP, conforme ao disposto no art.68 da Lei 39/2015, de 1 de outubro, para subsanar os defectos que motivaron a súa exclusión ou omisión das relacións de admitidos e excluídos. Se no dito prazo non se subsanan os defectos serán definitivamente excluídos da realización das probas. No caso de non presentarse alegacións ou subsanacións á listaxe provisional, elevarase a definitiva. A resolución pola que se aproba a listaxe definitiva publicarse do mesmo xeito que a provisional, e determinará así mesmo lugar, data e hora de comezo das probas selectivas e composición do tribunal. As datas de publicación no B. O. P. serán determinantes dos prazos para os efectos das posíbeis reclamacións, impugnacións ou recursos. O feito de figurar na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoque. Cando da documentación que debe presentarse, no caso de superar o proceso selectivo, se desprenda que non posúen algún dos requisitos, os interesados decaerán en todos os dereitos que puidesen derivarse da súa participación no procedemento.1). Composición: 1. O tribunal cualificador do proceso selectivo designaranse de conformidade co disposto no artigo 60 Do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público, no artigo 4 do Real decreto 896/1991 do 17 de xuño, e no artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, do 10 de marzo, debendo ser órganos colexiados e a composición, que será predominantemente técnica, deberá axustarse aos principios de imparcialidade e profesionalidade dos seus membros, debéndose tender á paridade entre muller e home. Estará constituído por: – Presidente: un/ha funcionario/a de carreira pertencente ao grupo de clasificación profesional de titulación igual ou superior á esixida para o acceso á praza convocada e suplente, que non poderán ser designados entre o persoal do Concello. – Secretario: o do Concello ou funcionario/a de carreira que legalmente o substitúa, que actuará con voz pero sen voto. – Vogais: tres funcionarios/as de carreira pertencentes ao grupo de clasificación profesional de titulación igual ou superior á esixida para o acceso á praza convocada e suplentes, que serán designados entre o persoal da Administración Local da provincia, da Xunta de Galicia, Universidades ou membros do COAG (Colexio de Arquitectos de Galicia). 2. O Presidente do tribunal e os vogais deberán posuír titulación igual ou superior aos postos de traballo obxecto da convocatoria, cumprindo o disposto no artigo 60 do TREBEP. A designación nominal dos membros do tribunal incluirá a dos respectivos suplentes e publicarase, como mínimo, no Boletín Oficial da Provincia e no taboleiro de edictos do Concello, xunto coa publicación da relación definitiva dos admitidos.3. A pertenza ao órgano de selección será sempre a título individual, non podendo ostentarse esta en representación ou por conta de ninguén.4. Os membros do tribunal deberán reunir os requisitos establecidos no artigo 59 da Lei 2/2015, do 29 de abril, do emprego público de Galicia.2). Abstención e recusación: 1. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 23.2 da Lei 40/2015. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convocante, quen resolverá o procedente.2. Os aspirantes poderán recusar aos membros dos tribunais, de acordo co establecido no artigo 24 da Lei 40/2015.3). Constitución e actuación: 1. O tribunal non poderá constituírse nin actuar sen a asistencia, como mínimo, da metade máis un dos seus membros titulares ou suplentes, indistintamente. En todo caso requirirase a asistencia do presidente e do secretario, titulares ou suplentes. As decisións adoptaranse por maioría de votos dos membros presentes, resolvendo en caso de empate o voto de calidade do presidente do tribunal.2. A actuación do tribunal axustarase estritamente ás bases da convocatoria. Non obstante, o tribunal resolverá as dúbidas que xurdan da súa aplicación e poderá tomar os acordos que correspondan para aqueles supostos non previstos nas bases.3. O tribunal poderá acordar a incorporación de asesores especialistas para todas ou algunhas das probas, cando así o estime necesario ou conveniente. Estes asesores, que actuarán con voz pero sen voto, limitaranse a valorar os exercicios correspondentes á súa especialidade técnica e colaborarán co tribunal exclusivamente sobre a base da dita especialidade.4. Para os efectos de percepción de indemnizacións por asistencia coma membros dos tribunais, estes terán a categoría que lles corresponda, segundo o establecido no Real decreto 462/2002, do 24 de marzo.4). Vinculación das resolucións dos tribunais: O Presidente da Corporación resolverá de acordo coa proposta do tribunal, que terá carácter vinculante, sen que, en ningún caso, poda declarase que teñen superado as probas selectivas un número maior de aspirantes superior ao das prazas convocadas. A oposición constará de catro exercicios, todos eles de carácter obrigatorio e eliminatorio, non pudendo pasar os aspirantes ao seguinte exercicio sen ter superado a anterior. Os tres primeiros exercicios serán cualificados de 0 a 10 puntos, sendo eliminados os aspirantes que non acaden 5 puntos en cada un deles. A puntuación final obterase sumando as obtidas nos distintos exercicios. O tribunal adoptará as medidas necesarias para garantir que os exercicios da oposición que sexan escritos e non deban ser lidos ante o órgano de selección sexan corrixidos sen que se coñeza a identidade dos aspirantes, utilizando para elo modelos impresos para o exame nos que non poderá constar ningún dato de identificación do aspirante na parte da folla normalizada do exame que teña que ser corrixida polo tribunal. O tribunal excluirá a aqueles candidatos en cuxos exercicios figuren marcas ou signos que permitan coñecer a identidade do opositor. En calquera momento do proceso selectivo, os órganos competentes da selección poderán requirir aos opositores para que acrediten a súa identidade. As sesións serán públicas, tanto nas lecturas dos exercicios da oposición coma no exercicio oral. As sesións do exercicio oral serán gravadas polo menos en audio, debendo o aspirante identificarse con nome e documento nacional de identidade ao comezo da gravación. O tribunal estenderá copia do exercicio ao opositor que o solicite na sesión de lectura, unha vez que este a finalice. Primeiro exercicio: de carácter obrigatorio e eliminatorio. Puntuación máxima de 10 puntos, sendo necesario acadar 5 puntos para superalo. Consistirá en contestar por escrito, de forma lexible polo Tribunal, nun tempo máximo de dúas horas, dous temas sacados “ao chou”, de entre os que figuran no programa desta convocatoria, pertencentes ao grupo A, Temas xerais, do temario que figura no anexo. Este exercicio deberá ser lido obrigatoriamente ante o tribunal polo aspirante, sendo excluídos do proceso selectivo automaticamente os aspirantes que non comparezan. En este exercicio valorarase a capacidade e a formación xeral, a claridade de ideas, a precisión e o rigor na exposición e a calidade da expresión escrita. Segundo exercicio: de carácter obrigatorio e eliminatorio. Puntuación máxima de 10 puntos, sendo necesario acadar 5 puntos para superalo. Consistirá na exposición oral, nun tempo máximo dunha hora, de catro temas sacados “ao chou” polo tribunal, inmediatamente antes do seu comezo, pertencentes ao grupo B, Temas Específicos, de entre os que figuran no programa desta convocatoria. Para estes efectos os aspirantes poderán dedicar ata un máximo de dez minutos desa hora para preparar unha minuta ou esquema da súa exposición oral. Finalizada a exposición de calquera dos temas, o tribunal poderá invitar ao opositor a retirarse se apreciara unha manifesta deficiencia na exposición, deixando constancia na acta que se levante de cada sesión. O tribunal non poderá valorar a exposición de aqueles opositores que deixaran de expoñer en absoluto algún dos temas. Terminada a exposición de todos os temas, o tribunal poderá abrir un diálogo co aspirante por un tempo máximo de dez minutos sobre cuestiones relacionadas cos temas expostos, debendo este contestar ás aclaracións que soliciten ou observacións que formulen os membros do tribunal. Neste exercicio valorarase o volume e comprensión dos coñecementos, a claridade de ideas e a capacidade de expresión oral. Terceiro exercicio: de carácter obrigatorio e eliminatorio. Puntuación máxima de 10 puntos, sendo necesario acadar 5 puntos para superalo. Consistirá na resolución dun ou dous supostos prácticos, segundo determine o tribunal inmediatamente antes do seu comezo, durante un tempo máximo de tres horas, e que estará relacionado coas materias do programa que figuran na parte de temas específicos do temario anexo. Para realizar este exercicio os aspirantes poderán asistir cos textos legais que estimen pertinentes e proceder á súa consulta. Neste exercicio, que será corrixido directamente polo tribunal, valorarase a capacidade de análise e a aplicación razoada dos coñecementos teóricos á resolución dos problemas prácticos formulados Cuarto exercicio: de carácter obrigatorio e eliminatorio Consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización do cuarto exercicio os aspirantes que acrediten posuír no día de finalización do prazo de presentación de solicitudes o CELGA 4, CELGA 5 ou curso de perfeccionamento de galego (Ver base 6. e). 1. O lugar, data e hora da celebración dos exercicios das probas selectivas, determinarase na resolución da Alcaldía, ou do órgano delegado, pola que se aprobe a listaxe definitiva de admitidos e excluídos á que se refire a base xeral quinta. Unha vez comezadas as probas selectivas non será obrigatoria a publicación de celebración dos sucesivos exercicios no BOP, senón que será suficiente coa súa exposición nos locais onde se celebren as probas, no taboleiro de anuncios do Concello e na web municipal (www.concellodemonfero.com). Os aspirantes serán convocados para cada exercicio con chamamento único, quedando decaídos no seu dereito os opositores que non compareceran para realizalo, agás nos casos de forza maior debidamente xustificados, que serán resoltos motivadamente polo Tribunal. As razóns e probas xustificativas deberanse formular dentro das 24 horas seguintes á celebración do exercicio ao que non comparecesen e, de se apreciar polo tribunal, causarían a suspensión inmediata das probas pendentes ata que fose examinado do anterior exercicio o aspirante interesado. A non presentación dun aspirante a calquera dos exercicios obrigatorios no momento de ser chamado determinará automaticamente a perda do seu dereito a participar nos exercicios e, en consecuencia, quedará excluído do proceso selectivo. As probas non darán comezo até transcorridos dous meses desde a data de publicación do anuncio de convocatoria, resumido, no B. O. E. Entre o final dunha proba ou exercicio e a celebración do sucesivo deberá transcorrer un prazo mínimo de 72 horas e un máximo de 40 días naturais. Os aspirantes deberán acreditar a súa personalidade co DNI, pasaporte, permiso de conducir ou documento semellante que o substitúa.2. A orde de actuación, naqueles exercicios que non poidan realizarse conxuntamente, será a disposta na correspondente resolución da Secretaría de Estado de Administracións Públicas do Ministerio de Facenda e Administracións Públicas.3. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, logo da audiencia do interesado, propoñerá a súa exclusión ao Sr. Alcalde do Concello, indicando as inexactitudes ou falsidades formuladas polo aspirante na solicitude de admisión a estas probas selectivas.4. Os aspirantes poderán realizar os exercicios, á súa elección, en calquera das dúas linguas oficiais de Galicia.1. Unha vez terminada a cualificación dos aspirantes, o tribunal publicará no taboleiro de anuncios do Concello e por orde de puntuación decrecente, que será especificada numericamente, a relación de aprobados e elevará a dita relación, xunto coa acta da derradeira sesión e a proposta de nomeamento, que terá carácter vinculante, á Alcaldía ou órgano delegado para os efectos de tramitación do pertinente nomeamento.2. O tribunal non poderá propoñer un número de candidatos aprobados superior ao número de prazas convocadas. Non obstante o anterior, sempre que os órganos de selección propuxeran o nomeamento de igual número de aspirantes que o de prazas convocadas, e coa fin de asegurar a cobertura das mesmas, cando se produzan renuncias dos aspirantes seleccionados, o órgano convocante poderá requirir do órgano de selección relación complementaria dos aspirantes que sigan aos propostos, para seu posible nomeamento como funcionarios de carreira.3. Se ningún aspirante superase as probas establecidas, o tribunal declarará deserta a convocatoria.4. Presentación de documentación: 4.1. O aspirante proposto deberá presentar no Rexistro Xeral do Concello de Monfero, e dentro do prazo de vinte (20) días naturais dende que se faga pública a relación de aprobados por orde de puntuación no Taboleiro de anuncios do Concello, os documentos seguintes: a) Copia auténtica ou fotocopia compulsada do DNI ou documento equivalente. b) Copia auténtica ou fotocopia compulsada do título esixido na base quinta, parágrafo e), ou, no seu defecto, xustificante de cumprir todos os requisitos para a súa expedición. Se estes documentos estivesen expedidos despois da data de remate do prazo de presentación de instancias, deberá xustificarse a data na que finalizaron os correspondentes estudios. c) Certificación médica oficial acreditativo de non padecer enfermidade ou eiva física ou psíquica que impida o normal exercicio das funcións propias da praza a desempeñar. No suposto de minusvalía deberá aportarse tamén o certificado especificado no apartado b) da base quinta. d) Declaración xurada de non ter sido separado, mediante procedemento disciplinario, do servizo de ningunha Administración pública, nin atoparse inhabilitado para o exercicio de funcións públicas por sentencia firme. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. e) Declaración xurada ou promesa de non incorrer en ningún dos supostos de incapacidade ou incompatibilidade establecidos na lexislación vixente e referida ao momento da súa toma de posesión. f) Fotocopia da cartilla da Seguridade Social (no caso de estar afiliado). 4.2. Se os aspirantes propostos tivesen a condición de funcionarios públicos, estarán exentos de xustificar documentalmente as condicións e requisitos xa demostrados para obter o seu anterior nomeamento, debendo neste caso presentar certificación da Administración Pública da que dependan, acreditativa da súa condición e, se é o caso, demais circunstancias que consten no seu expediente persoal ou folla de servizos.4.3. Os que dentro do prazo indicado, e salvo os casos de forza maior, non presentasen a documentación, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade na súa instancia para tomar parte no proceso selectivo.1. Concluído o proceso selectivo e presentados os documentos aos que se refire a base anterior, a Alcaldía, de acordo coa proposta do tribunal cualificador, procederá ao nomeamento do funcionario de carreira. Os candidatos seleccionados deberán tomar posesión no prazo máximo dun mes, a contar do día seguinte ao que lle sexa notificado o nomeamento, debendo, previamente, prestar xuramento ou promesa de conformidade co establecido no Real decreto 707/1979, do 5 de abril.2. Os que sen causa xustificada non tomen posesión no prazo sinalado, quedarán en situación de cesantes, con perda de todos os dereitos derivados da convocatoria e do nomeamento conferido.3. Os nomeamentos dos funcionarios deberán publicarse en forma no correspondente boletín oficial. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, do 1 de outubro, do procedemento administrativo das administracións públicas. Tema 1. A Constitución española de 1978: principios xerais e estrutura. Dereitos fundamentais e liberdades públicas. Tema 2. A organización territorial do Estado na Constitución. O Estatuto de autonomía de Galicia: principios xerais e estrutura. Tema 3. Os poderes do Estado. a división de poderes. O Tribunal Constitucional. Tema 4. O Estatuto de Autonomía. A Xunta de Galicia e o seu Presidente. O Parlamento de Galicia. Control parlamentario da acción do Goberno. O Valedor do Pobo. Tema 5. A Administración do Estado no ordenamento español: estrutura e funcións. A administración Pública da comunidade autónoma. A administración periférica. A administración institucional e corporativa. Tema 6. A Unión Europea. Institucións. As fontes do Dereito comunitario europeo. Relacións entre o Dereito comunitario e o ordenamento xurídico dos Estados membros. Tema 7. O acto administrativo. Elementos. A eficacia dos actos administrativos. Nulidade e anulabilidade. Tema 8. O procedemento administrativo. Principios xerais. Fases do procedemento. Recursos administrativos. Tema 9. Dereitos dos cidadáns nas súas relacións coas administracións Públicas. Dereito de acceso a arquivos e rexistros públicos. O rexistro de entrada e saída de documentos. Requisitos da presentación de documentos. Comunicacións e notificacións. Tema 10. A Lei orgánica 15/1999, de protección de datos de carácter persoal: Títulos I, II e III. Tema 11. A Administración local. O municipio. Elementos. O termo municipal. A poboación. Tema 12. Organización municipal. Funcionamento dos órganos colexiados locais. Competencias municipais. Tema 13. A potestade regulamentaria das entidades locais. Ordenanzas e regulamentos. Tema 14. O persoal ao servizo da administración local. Clases. Adquisición e perda da condición de funcionario. Situacións administrativas. Dereitos e deberes do persoal ao servizo da administración local. Réxime de incompatibilidades. Faltas e sancións. Tema 15. Lei de contratos do sector público. Disposicións xerais. Ámbito de aplicación. Clases de contratos. Normas específicas de contratación nas entidades locais. Tema 16. Formas de actuación administrativa: fomento, policía e servizo público. Tema 17. Os bens das Entidades Locais. Dominio Público e bens patrimoniais. Tema 18. Os recursos das entidades locais no texto refundido da Lei reguladora das facendas locais. Tema 1. Aspectos xerais da evolución do urbanismo en España. Distribución de competencias en materia de urbanismo. Lexislación estatal e autonómica. A Sentenza 61/1997 do Tribunal Constitucional. Tema 2. O Real Decreto Lexislativo 7/2015, de 30 de outubro, polo que se aproba o texto refundido da Lei do Solo e Rehabilitación Urbana. Antecedentes, obxecto e disposicións xerais. Tema 3. Réxime urbanístico da propiedade do solo: as situacións básicas do solo e actuacións de transformación en relación co réxime da Lei do solo de Galicia, Lei 2/2016, do 10 de febreiro. Tema 4. Dereitos e deberes dos cidadáns. Réxime urbanístico do dereito de propiedade. Tema 5. A Lei 2/2016, do 10 de febreiro, do solo de Galicia. Xustificación e principios inspiradores, principios xerais, obxecto da Lei, aspectos da función urbanística. Tema 6. O planeamento urbanístico na Lei do solo de Galicia. Clases de instrumentos de ordenación. Límites de sostibilidade. O planeamento urbanístico supramunicipal. Tema 7. O Plan xeral de ordenación municipal: Contido, determinacións, documentación. Tema 8. Os plans parciais: obxecto, determinacións, documentación, procedemento de aprobación. Tema 9. Os plans especiais: finalidades. Os plans especiais de protección. Plans especiais de reforma interior. Os plans especiais de infraestruturas e dotacións. Tema 10. Outros instrumentos de Planeamento: os estudos de detalle, os catálogos. Tema 11. Elaboración e aprobación dos instrumentos de ordenación, actos preparatorios, suspensión de licenzas, propostas de planeamento, formulación. Ordenación urbanística común a varios concellos. O procedemento de aprobación de planeamento municipal. a elaboración, a tramitación e competencia para aprobación definitiva. Tema 12. A vixencia e modificación dos plans. A modificación de plans. Modificacións dos plans en solo rústico. Efectos da aprobación dos plans. Tema 13. O solo urbano na lexislación urbanística vixente. Réxime. Tema 14. O solo urbanizable na lexislación urbanística vixente. Réxime. Tema 15. O solo de núcleo rural na lexislación urbanística. Concepto de núcleo rural. Réxime do solo de núcleo rural en Galicia. Condicións de uso. Condicións de edificación. Tema 16. O solo rústico na lexislación urbanística vixente. Categorías e réxime. O solo rústico de especial protección. Usos e actividades en solo rústico. Tema 17. O procedemento para o outorgamento da autorización autonómica en solo rústico. Edificios fóra de ordenación. Edificacións existentes de carácter tradicional. Tema 18. Deberes de uso, construción e rehabilitación. Prazos de edificación na lexislación urbanística en Galicia. Consecuencias do incumprimento. A caducidade de licenzas. Tema 19. As áreas de reparto. O aproveitamento tipo. Os polígonos de execución. Tema 20. A equidistribución. Regras xerais, principios e criterios. O instrumento de equidistribución. Contido e procedemento de aprobación. Efectos. Tema 21. Execución do planeamento na Lei do solo de Galicia. Finalidade, competencias, presupostos da execución. Execución e conservación das obras de urbanización. Actuacións illadas en solo urbano. Tema 22. Os sistemas de actuación, clases. Elección do sistema. Cumprimento das determinacións de planeamento. Polígonos con exceso ou defecto de aproveitamento real. Compensación de cargas, distribución xusta de cargas e beneficios, gastos de urbanización. Tema 23. O sistema de cooperación: determinacións xerais. Tema 24. O sistema de compensación: concepto, incorporación de propietarios. A xunta de compensación. O sistema de concerto: características e formas de xestión. Tema 25. O sistema de expropiación: determinacións xerais. A taxación conxunta, aprobación e efectos do procedemento da taxación conxunta. Exclusión da expropiación. Tema 26. Obtención de terreos de sistemas xerais e locais. A permuta forzosa. A ocupación directa. Tema 27. A intervención no mercado do solo: o patrimonio municipal do solo, bens que o integran e destino, o dereito de superficie, os dereitos de tanteo e retracto: delimitación de áreas, procedemento. Tema 28. A intervención na edificación e no uso do solo. Licenzas urbanísticas e comunicacións previas. Actos suxeitos a licenza. Actos promovidos polas administracións públicas. Tema 29. O deber de conservación e rehabilitación. Ordes de execución. Obrigas do adquirente. A declaración de ruína. Tema 30. As declaracións de obra nova e a división horizontal. Modificacións da finca rexistral: Agrupación, agregación, segregación e división horizontal. Tema 31. Parcelacións urbanísticas. División e segregación de fincas en solo rústico. Réxime das parcelacións. Tema 32. Disciplina urbanística: protección da legalidade. Obras e usos sen título habilitante en curso de execución. Obras rematadas sen título habilitante. Suspensión e revisión de licenzas. Tema 33. Infraccións urbanísticas e sancións. Prescrición, persoas responsables, órganos competentes para imposición de sancións. O procedemento sancionador. Tema 34. Organización das administracións competentes en materia de urbanismo. Órganos urbanísticos da comunidade autónoma e no ámbito local. Tema 35. Regulación integrada de actividades económicas e apertura de establecementos. O réxime de comunicación previa. Avaliación de incidencia ambiental. Espectáculos públicos e actividades recreativas. Tema 36. Entidades de certificación de conformidade municipal e Normas subsidiarias de aplicación aos concellos no Regulamento único de regulación integrada de actividades económicas e apertura de establecementos (Decreto 144/206, do 22 de setembro). Tema 37. O Real decreto 2816/1982, do 27 de agosto, polo que se aproba o Regulamento xeral de policía de espectáculos públicos e actividades recreativas. Aspectos xerais. Tema 38. A Lei 8/2012, do 29 de xuño, da vivenda de Galicia. Lexislación actual sobre vivendas de protección oficial. Vivendas de protección oficial de promoción privada e de promoción pública. Normativa sobre axudas en materia de vivenda. Actuacións protexidas en materia de rehabilitación. Tema 39. Lexislación en materia de augas. A súa incidencia no urbanismo. Dominio público hidráulico. O Real decreto lexislativo 1/2001: Texto refundido da Lei de augas. Título I. Do dominio público do Estado. Título V. Capítulo I: Normas xerais. Tema 40. A Lei 9/2010, de Augas de Galicia. Título I. Disposicións de carácter xeral. Tema 41. Estradas e ferrocarrís: lexislación estatal e autonómica. A súa incidencia no urbanismo. A Lei 8/2013, de estradas de Galicia: Título I, Disposicións Xerais; Título IV, Protección do dominio público viario. Delimitación de zonas e usos autorizables; Título IV, Protección do dominio público viario. Autorizacións e medidas de protección da legalidade viaria. Tema 42. Lexislación en materia de costas. Dominio público marítimo-terrestre. A súa incidencia no urbanismo. Tema 43. A Lei 10/1995, de ordenación del territorio de Galicia. Disposicións xerais. Directrices de Ordenación do Territorio de Galicia. Plans Territoriais integrados e programas coordinados de actuación. Tema 44. O Decreto 19/2011: Directrices de Ordenación do Territorio. Obxecto e sistemas de asentamento. Patrimonio natural, cultural e paisaxe Tema 45. Decreto 20/2011: Plan de ordenación do litoral de Galicia. Tema 46. A protección do medio ambiente. Lexislación comunitaria, estatal e autonómica. Aspectos xerais. Tema 47. Espazos naturais protexidos: lexislación estatal e autonómica. Categorías dos espazos naturais protexidos. Usos permitidos e prohibidos nas zonas de especial conservación. Tema 48. O patrimonio cultural: evolución do concepto de patrimonio ó través dos documentos e cartas internacionais. Criterios de intervención nos conxuntos históricos artísticos e nos edificios históricos. Evolución histórica da lexislación estatal e autonómica de protección do patrimonio cultural. Lei 5/2016, do 4 de maio, do patrimonio cultural de Galicia. Tema 49. O desenvolvemento histórico do Concello de Monfero. Os primeiros asentamentos. a realidade actual do municipio. Os núcleos de poboación: a súas características fundamentais. A rede viaria. Tema 50. Elementos obxecto de protección no Plan Xeral de ordenación municipal do Concello de Monfero en tramitación. Catálogo de edificios e elementos a conservar. Tema 51. O Decreto 430/1991, do 30 de decembro, polo que se regula a tramitación para a declaración de ben de interese cultural e se crea o Rexistro de Bens de Interese Cultural para Galicia. Tema 52. O Mosteiro de Santa María no Concello de Monfero. Delimitación do contorno de protección, regulación e réxime de protección Tema 53 O parque natural das Fragas do Eume. Delimitación. Réxime de protección: contido e regulación. Tema 54. A Rede Natura 2000. Obxecto, regulación e réxime de protección. Incidencia no Concello de Monfero Tema 55. A Lei 38/1999, de ordenación da edificación. Esixencias técnicas e administrativas da edificación. Axentes. Responsabilidades e garantías. Disposicións relacionadas coa edificación, redacción de proxectos e dirección de obras. Tema 56. Normas básicas da edificación e normas tecnolóxicas. A súa aplicación e obrigatoriedade. Normas en vigor. Tema 57. O código Técnico da edificación: Disposicións xerais. Contido. Condicións técnicas e administrativas. Esixencias básicas. Documentos básicos. Ámbito de aplicación. Tema 58. O cTE: DB-SE: seguridade estrutural, accións na edificación, cimentos, aceiro, fábrica e madeira. Tema 59. O cTE: DB-SI: seguridade en caso de incendio e DBSu Seguridade de utilización. Tema 60. O cTE: DB-HS: salubridade. DB-HR protección contra o ruído. DB-HE aforro de enerxía. Tema 61. Decreto 29/2010, do 4 de marzo, polo que se aproban as Normas de Habitabilidade de vivenda en Galicia. Condicións mínimas legais de habitabilidade das vivendas. Tema 62. Disposicións mínimas de seguridade e saúde nas obras de construción. Disposicións específicas das fases de proxecto e execución das obras. O coordinador. Estudo de seguridade e saúde. Estudo básico de seguridade e saúde. Seguridade e hixiene no traballo. Tema 63. Normativa legal en materia de eliminación de residuos da construción. Tema 64. Condicións de accesibilidade e supresión de barreiras. Normativa. Aspectos a regular. Tema 65. Instalacións de telecomunicacións. Disposicións sobre infraestruturas comúns nos edificios para acceso ós servizos de telecomunicacións. Normativa reguladora das infraestruturas comúns de telecomunicacións para o acceso ós servizos de telecomunicación no interior dos edificios. Tema 66. O réxime de control das actividades na administración local trala transposición da normativa comunitaria. Tema 67. Os contratos de obras. Fases na contratación. Actos preparatorios. Pregos de prescricións técnicas, pregos de cláusulas administrativas. Proxectos de obras. Replaneo previo. Responsable do contrato. Tema 68. Os contratos de obras. A selección do adxudicatario. Adxudicación. Formalización. Execución. Terminación. Recepción das obras. Tema 69. Valoración inmobiliaria. A Orde EcO/805/2003. Sistemas de valoración. Método residual estático e dinámico. Método do custe. Método de capitalización das rendas. Método de comparación. Tema 70. Réxime de valoracións segundo o Real decreto lexislativo 2/2008, do 20 de xuño, do solo. Valoración do solo e as construcións en situación de rural. Valoración do solo e construcións en situación de urbanizado. Valoración en caso de solos sometidos a actuacións de transformación. Tema 71. O Real decreto 1492/2011, do 24 de outubro, polo que se aproba o regulamento de valoracións da Lei so solo. Disposicións xerais. Conceptos e criterios xerais para a realización das valoracións. Valoración en situación de solo rural. Valoración en situación de solo urbanizado. Indemnización e gastos de urbanización. Tema 72. O catastro inmobiliario. Marco normativo vixente. Formación e mantemento. D./Dna., de. anos de idade, veciño/a de., con enderezo na rúa., número., andar., letra., teléfono., e provisto/a do DNI núm., perante V. S. comparece e expoñe: – Que desexa ser admitido/a ás probas selectivas convocadas nese Concello para o acceso á praza de ARQUITECTO/A MUNICIPAL, cuxa convocatoria foi anunciada no Boletín Oficial da Provincia n.º., de data. do. de 20. e publicada no Boletín Oficial do Estado n.º., de data do de 20. – Que coñece e acepta as bases xerais e específicas que sinala a devandita convocatoria. – Que reúne todos os requisitos esixidos, referidos á finalización do prazo sinalado para a presentación de instancias. – Que achega á solicitude os seguintes documentos ou xustificantes esixidos polas bases que rexen a convocatoria: – – (En cada liña detallarase un só documento) – Que aboou os dereitos de exame, segundo acredita coa carta de pagamento ou xustificante que achega. Minusvalías (*): [(*) Este apartado tan só será cuberto polos aspirantes que padezan algún tipo de minusvalía, os cales deberán facer constar esta circunstancia, declarando expresamente que a dita minusvalía non é incompatible co desempeño normal das funcións propias da praza á que se aspira, especificando o seu grao de minusvalía, e, por último, se necesita ou non que o tribunal arbitre medios ou tome algunha medida para realizar as probas]. Por todo iso, SOLICITA de MARIA CASTELLAR FLORICEL BLUNDELL AERTS. ser admitido para a práctica das probas selectivas correspondentes. En.,. de. de. (Asinado) SR. ALCALDE-PRESIDENTE DO CONCELLO DE MONFERO (A CORUÑA) [NOTA: O ingreso dos dereitos de exame efectuarase na conta do Concello de Monfero na entidade Abanca co CCC ES27 2080 3112 2931 1000 0027; concepto: dereitos exame arquitecto/a] Contra este acto, que pon fin á vía administrativa, pódese interpor, alternativamente, recurso de reposición potestativo ante o Alcalde deste Concello de Monfero, no prazo dun mes a contar desde o día seguinte ao da recepción da presente notificación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben recurso contencioso-administrativo, ante o Xulgado do Contencioso-Administrativo en cuxa circunscrición teña o demandante o seu domicilio, ou naquel no que se atope a sede do organo autor do acto impugnado, coa limitación da circunscrición do Tribunal Superior de Xustiza de Galicia, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Si optásese por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vd. calquera outro recurso que puidese estimar máis conveniente ao seu dereito. Monfero, 30 de novembro de 2017 O ALCALDE Andrés Feal Varela